Source: http://slideflix.net/doc/2878582/haavan-alipaineimuhoito--kotiutusvaiheen-potilasohjauksen..
Timestamp: 2018-08-19 17:34:24+00:00
Document Index: 24400065

Matched Legal Cases: ['KKO ', 'KKO ', 'KKO ', 'KKO ', 'kko ', 'KKO ', 'kko ', 'KKO ', 'kko ', 'KKO ', 'kko ', 'KKO ', 'kko\n']

Haavan alipaineimuhoito Kotiutusvaiheen potilasohjauksen tarkistuslista
Download Haavan alipaineimuhoito Kotiutusvaiheen potilasohjauksen tarkistuslista
Kotiutusvaiheen potilasohjauksen
Sanna Kalapudas
Anna-Maija Pasanen
KALAPUDAS Sanna
PASANEN Anna-Maija
HAAVAN ALIPAINEIMUHOITO, kotiutusvaiheen potilasohjauksen tarkistuslista
kotiutusvaiheessa
HOLMA Sinikka
Haavan alipaineimuhoito (APIH) on levinnyt laajaan käyttöön akuuttien ja kroonisten ongelmahaavojen hoidossa viime vuosina. Hoitohenkilökunnan tulee huolehtia ja varmistaa, että potilas ymmärtää miksi hoito on aloitettu, mitä pitää tarkkailla hoidon aikana sekä tiedostaa alipaineimuhoidon
aiheuttavat rajoitukset arkielämässään.
Tämän toiminnallisen opinnäytetyön tarkoituksena oli lisätä alipaineimulaitteen kanssa kotiutuvan
potilaan ohjauskäytäntöjen sujuvuutta. Opinnäytetyön tuotoksena syntyi kotiutusvaiheen tarkistuslista potilasohjauksen tueksi. Tietyn listan mukaan annettu ohjaus edesauttaa oleellisten tietojen
välittymistä potilasta kotiutettaessa.
Ohjauksen tarve terveydenhuollossa korostuu, koska hoitoajat lyhenevät. Hoitoaikojen lyhentyminen vaatii ohjauksen tehostamista, sillä oletetaan, että asiakkaat selviytyvät toipumisajastaan kotona, muuttavat elintapojaan toivotulla tavalla ja ottavat vastuuta oman terveytensä hoidosta.
Opinnäytetyön teoriaosuudessa käsittelimme haavan hoitoa, alipaineimuhoitoa ja haava potilaan
ohjausta. Opinnäytetyön tuotoksena syntyi potilaan kotiutusvaiheen potilasohjauksen tarkistuslista.
alipaineimuhoito, haavanhoito, potilasohjaus, tarkistuslista
VACUUM THERAPY WOUND CARE, checklist of patient guidance on discharge
Wound Vacuum therapy (NPWT) has gained a wide-spread use in acute and chronic wound problems in the recent years. It is the nursing staff’s duty to take care and ascertain that the patient
understands why the treatment has been started, and what needs to be monitored during the
treatment. It is also important that the patients are aware that negative-pressure wound therapy
causes limitations in their daily lives.
The purpose of this study was to develop a checklist for supporting nurses in their patient counseling. This thesis was functional and it was aimed at nurses who discharge patients with a negative
pressure wound therapy pump. The objective of the checklist is to enhance the flow of the counseling process and improve patient safety. Guidance given according to a specific list contributes to the
flow of essential information to the patients at discharge.
The need for counseling in health care is emphasized as the treatment times are reduced. Shorter
treatment times call for more effective guidance because it is assumed that the patients are able to
manage their recovery at home, change their lifestyles in the desired manner and take responsibility for their own health care.
This thesis handles wound care, vacuum therapy wound care and wound patient counseling. As a
result of this thesis the authors created a checklist for caregivers guiding patients at discharge.
Vacuum Therapy, wound care, patient counseling, checklist.
As a result of this thesis the authors created a checklist for caregivers guiding patients at discharge.
1 JOHDANTO................................................................................................................ 3
2 HAAVA ...................................................................................................................... 4
2.1 Haavat ja niiden luokittelu ................................................................................... 4
2.1.1 Akuutit haavat ............................................................................................... 4
2.1.2 Krooniset haavat ............................................................................................ 5
2.2 Haavahoidon periaatteet ....................................................................................... 6
2.3 Haavan paranemisen vaiheet ................................................................................ 9
3 HAAVAN ALIPAINEIMUHOITO ............................................................................ 9
3.1 Alipaineimuhoidon taustaa ja vaikuttavuuden arviointia ..................................... 9
3.2 Alipaineimujärjestelmän toimintaperiaate ja vaikutusmekanismi ..................... 11
3.3 Alipaineimuhoitoon soveltuvat haavatyypit ....................................................... 13
4 HAAVAPOTILAAN OHJAUS ................................................................................ 14
4.1 Ohjauksen tarve ja merkitys ............................................................................... 14
4.2 Ohjauksen elementit ........................................................................................... 15
4.3 Ohjauksen vaikuttavuus ..................................................................................... 16
4.4 Alipaineimuhoitoa saavan potilaanohjaus .......................................................... 17
4.5 Tarkistuslista ohjaustilanteen apuna................................................................... 20
5 OPINNÄYTETYÖN TARKOITUS JA TAVOITE ................................................. 21
6 TOIMINNALLINEN OPINNÄYTETYÖ ................................................................ 21
7 OPINNÄYTETYÖN TOTEUTUS ........................................................................... 22
8 POHDINTA .............................................................................................................. 23
LÄHTEET .................................................................................................................... 25
LIITTEET..................................................................................................................... 27
LIITE1: Tarkistuslista .............................................................................................. 27
TAULUKKO 1. Akuutit haavat ja niiden taustat. .......................................................... 4
TAULUKKO 2. Krooniset haavat ja niiden taustat ....................................................... 6
TAULUKKO 3. TIME- toimintamalli ........................................................................... 7
TAULUKKO 4. Haavan puhdistamisen keinot ............................................................. 8
KUVA 1. Alipaineimuhoitoyksikkö ja haavasidos ...................................................... 10
KUVA 2. Kotihoitoon soveltuva Renasys Go alipaineimuyksikkö ............................. 12
KUVA 3. Haavalle asetettu vaahtosidos ennen alipaineimuletkuston asettamista ...... 12
KUVA 4. Alipaineimuletkusto kiinnitetty ja alipaineimuhoito käynnistetty ............... 12
KUVA 5. Alipaineimuhoito käynnissä ........................................................................ 13
KUVA 6. Alipaineimuhoitoa saava potilas valmiina kotiutumaan .............................. 18
KUVIO 1. Ohjaus- ja neuvonta prosessi ...................................................................... 15
KUVIO 2. Potilaan ohjausprosessin vaiheet ................................................................ 17
Terveydenhuoltojärjestelmälle yhä suurenevan haasteen ja kuormituksen muodostavat
akuuttien ja kroonisten haavaongelmien lisääntyminen. Syynä tähän ovat väestön
ikääntyminen, iäkkäiden ja monisairaiden ihmisten leikkaustoimenpiteiden sekä diabeteksen lisääntyminen väestössä. (Juutilainen & Hietanen 2012, 3.) Erilaisia teknisiä
apuvälineitä haavanhoidossa on ollut jo vuosikymmeniä, mutta koska niiden vakiintunut käyttö ja vaikuttavuuden seuranta ovat olleet puutteellisia, niiden osuus haavan
hoidossa on ollut vähäistä. Viimeisten 10 – 15 vuoden aikana paine ongelmahaavojen
hoidon tehostamiseksi on kasvanut. Samalla tutkimustyö haavojen paranemisen biologiasta on tuonut uutta tietoa teknisten apuvälineiden osuudesta ja vaikuttavuudesta
haavan hoidossa. Teknisten apuvälineiden pääasialliset vaikutusmekanismit haavan
hoidossa ovat haavaa puhdistavia tai haavaa stimuloivia. (Juutilainen & Hietanen
2012, 124.)
Haavan alipaineimuhoito (APIH) on levinnyt laajaan käyttöön akuuttien ja kroonisten
ongelmahaavojen hoidossa viime vuosina. Hoitomenetelmän kliinisten kokemusten
tulokset ovat lupaavia ja niiden perusteella voidaan arvioida alipaineimuhoito yhdeksi
tehokkaimmaksi hoitomuodoksi uusista haavanhoitomenetelmistä. (Juutilainen, Vikatmaa, Kuukasjärvi & Malmivaara 2007.) Nykytutkimuksen valossa alipaineimuhoidon arvioidaan olevan joissakin tapauksissa jopa tehokkaampi, kuin muu tämän hetkinen haavan paikallishoito, lisäksi vaikuttaa siltä, että se kuntouttaa haavaa ja vähentää
haavan hoitoon liittyvää työtä (Juutilainen & Hietanen 2012, 125).
Haavapotilaan sairaalajaksojen lyhentyessä ja polikliinisten hoitojen sekä omahoidon
lisääntyessä tulee potilaan ja hänen läheistensä ohjaukseen ja neuvontaan kiinnittää
erityistä huomiota (Hietanen, Iivanainen, Seppänen & Juutilainen 2002, 251). Hoitotyön tarkistuslista tarjoaa yksinkertaisen ja tehokkaan ydinasioiden listan, jonka avulla
voidaan parantaa potilaan turvallisuutta standardoidun toiminnan avulla. Hoitotyön
tarkistuslista on rantautunut maailman terveysjärjestö WHO:n kehittämän kirurgisen
tarkistuslistan kautta. (Helovuo, Kinnunen, Peltomaa & Pennanen 2011, 208.)
Opinnäytetyön tarkoituksena oli lisätä alipaineimulaitteen kanssa kotiutuvan potilaan
ohjauskäytäntöjen sujuvuutta. Opinnäytetyön tavoitteena oli laatia potilaan kotiutus-
vaiheen tarkistuslista. Tietyn listan mukaan annettu ohjaus edesauttaa oleellisten tietojen välittymistä potilasta kotiutettaessa.
Opinnäytetyö sisältää teoriaosuuden ja liitteenä olevan tarkistuslistan.
2 HAAVA
2.1 Haavat ja niiden luokittelu
Haavalla tarkoitetaan väkivallan aiheuttamaa ihon tai sen alaisen kudoksen äkillistä
vioittumaa. Haavat ovat muodoltaan hyvin erilaisia syntymekanisminsa mukaan, mihin kudokseen asti ne ulottuvat ja ovatko ne kirurgisesti suljettuja vai avoimia haavoja. Haava voi olla myös sairauden aiheuttama ihon tai limakalvon puutos sekä nekroottisen kudoksen irtoamisesta johtuva haava tai haavauma. Haavat jaotellaan yleisimmin haavan aiheuttajan, paranemisprosessin ja niiden keston tai iän perusteella
akuutteihin ja kroonisiin haavoihin. (Hietanen ym. 2002, 17.)
2.1.1 Akuutit haavat
Akuutin haavan syntymisen syynä on yleensä ulkoinen fysikaalinen vaikuttaja (taulukko 1), jossa akuutin haavat ja niiden syntymekanismi. Haavan aiheuttaa ihoon kohdistuva kitka ja hankaus (pinnallinen), tai kudoksia leikkaava, repivä, ruhjova tai venyttävä mekaaninen voima. Muita akuutin haavan aiheuttajia ovat palo- ja paleltumavammat, syöpymävammat (kemikaalien aiheuttamat), sekä säteilyn aiheuttamat ihovauriot. (Juutilainen & Hietanen 2012, 26.)
TAULUKKO 1. Akuutit haavat ja niiden taustat (Juutilainen & Hietanen 2012,28).
Ihon rakkulointi (epidermolysis)
kitka,hankaus,
kuumuus,kylmyys,säteily
(excoriatio,abrasio)
ihon hankautuminen
(vulnus contusum)
tylppä isku
(vulnus incisum)
(vulnus spissum)
veitsi tai muu viiltävä esine
(vulnus sclopetarium)
luoti, sirpale
eläin, ihminen
Murskavamma
Korkeaenergiset vammat
kuumuus,sähkövirta,
(corrosio)
kemialliset syövyttävät aineet
puukko,naula
Akuutit haavat jaotellaan vielä puhtaisiin ja likaisiin haavoihin. Puhtaita haavoja ovat
esimerkiksi terveelle iholle tehdyt leikkaushaavat. Puremavammat, maa-aineksen tai
vieraan materiaalin kanssa kosketuksissa olleet haavat luokitellaan likaisiksi haavoiksi. (Juutilainen & Hietanen 2012, 26.)
2.1.2 Krooniset haavat
Krooniseksi haavaksi voidaan yleensä määritellä haava, joka on ollut avoimena vähintään kuukauden. Kuitenkaan tätä ei voida pitää pelkästään kroonisen haavan määrittelynä, koska akuutin haavan paraneminen voi kestää myös yli kuukauden. Selkeämmin
kroonisiksi haavoiksi määritellään sellaiset haavat, joiden ilmaantumiseen tai huonoon
paranemiseen liittyy jokin mahdollisesti ulkoisen ja tyypillisesti toistuvan mekaanisen
tekijän lisäksi jokin elimistön sisäinen sairaustekijä (taulukko 2). Tyypillisiä sisäisiä
tekijöitä ovat diabetes (diabeettiset säärihaavat), alaraajojen verenkiertosairaudet (laskimoperäiset säärihaavat) ja syöpä. Ulkoisia tekijöitä ovat esimerkiksi kudokseen
kohdistuva paine (painehaavat) ja venyminen. (Juutilainen & Hietanen 2012, 28, 49.)
TAULUKKO 2. Krooniset haavat ja niiden taustat (Juutilainen & Hietanen 2012, 28).
Verisuoniperäiset
laskimohaava, valtimohaava,lymfaattiseen turvotukseen liittyvä haava
Ulkoinen paine ja
neuropaattinen, iskeeminen
tai infektoitunut jalkahaava
Tulehdus sairaudet
reumahaava, vaskuliitti
ihosyöpä, metastaasit
Krooninen sädevaurio
Traumaattisen haavan jälkitila
Kirurgisen haavan jälkitila
Tyypillistä krooniselle haavalle on sen paranemiseen kuluvan ajan vaikea arviointi ja
uusiutumisriski (Juutilainen & Hietanen 2012, 28, 49).
2.2 Haavahoidon periaatteet
Haavahoidon suunnittelussa tulee huomioida potilaan hoito kokonaisvaltaisesti, koska
haavan paranemiseen vaikuttavat useat eri tekijät. Haavanhoidon tulee olla tietoista ja
tavoitteellista toimintaa, jossa hoidon vaikuttavuus tarkastetaan säännöllisesti. Potilaan haavalla tulee olla lääkärin tekemä diagnoosi ja haavan ikä ja syntymekanismi
tulee selvittää. Ilman selkeää diagnoosia ei haavahoitoa voida kunnolla suunnitella,
sillä esimerkiksi valtimoperäisen ja laskimoperäisen haavahoidon perusperiaatteet
eroavat toisistaan. (Castren 2008,40.)
Haavahoito aloitetaan tutkimalla haavan pohjaa, reunoja ja ympäristö. Haava tutkitaan
ja haavasta huomioidaan ja kirjataan huolellisen puhdistuksen jälkeen sen laajuus,
syvyys, onkalot ja fistelit, haavapinnan ilmiöt ja erityksen määrä, laatu ja haju. (Castren 2008, 40.) Tiedot haavasta ja sen ympäristöstä täytyy kirjata huolellisesti. Kirjaamisella varmistetaan haavan paranemisen seuranta ja arviointi. Kirjaaminen turvaa
myös tiedonkulun ja hoidon jatkuvuuden. (Juutilainen ym. 2002, 56.)
Vuonna 2000 kehitetty malli ja termi Wound bed preparation (Falanga 2000) tarkoittaa kolmea eri osa-aluetta ja toimenpiteitä, joilla voidaan vaikuttaa ja luoda elimistön
omalle paranemisprosessille parhaat edellytykset haavan paikallishoitoon. Nämä osaalueet ovat Falangan mukaan:
1. haavan puhdistaminen
2. kosteustasapaino
3. infektiot ja tulehduksen hallinta
Vuonna 2004 EWMA engl. European Wound Management Accosiation, Eurooppalainen haavanhoidon, tutkimuksen ja koulutuksen kattojärjestö, ehdotti vielä neljättä
osatekijää kuvaamaan haavan paranemisprosessia. Neljäs osatekijä kuvaisi haavan
reunan paranemisen tilaa. Näitä neljää osatekijään kuvaa lyhennesana TIME (Tissue,
Inflammation – infection, Moisture, Edge). TIME- toimintamallin (taulukko 3) avulla
voidaan haavadiagnoosia tehdessä arvioida kunkin osa-alueen tila ja suunnitella kyseisen osa-alueen hoito. (Juutilainen & Hietanen 2012, 78–79.)
TAULUKKO 3. TIME- toimintamalli (Juutilainen & Hietanen 2012, 79).
Patofysiologinen tilanne
Kudos: eloton tai vajaasti
Haavan puhdistamien
Tulehdusreaktio ja infektio Tulehduksen ja infekti-
on hallinta
Kuivuminen tai liiallinen
Kosteustasapainon op-
timointi
Haavan reuna epitelisaatio
Epitelisaation tukemi-
Haavan pudistaminen (Tissue Management) kuolleesta kudoksesta ja vieraasta materiaalista on merkittävin haavan paranemisprosessia edistävä toimenpide (Juutilainen
ym. 2012, 78 - 79). Haavan puhdistamisen perustana on suihkutus. Haava suihkutetaan jokaisen sidosten vaihdon yhteydessä kehon lämpöisellä vedellä. Ellei vesipesuun
ole mahdollisuutta, voidaan puhdistus suorittaa keittosuolalla. Onkalot huuhdellaan
keittosuolalla esimerkiksi katetria apuna käyttäen. ( Taulukko 4.)
TAULUKKO 4. Haavan puhdistamisen keinot (Juutilainen & Hietanen 2012, 79–81)
Kirurginen poisto (ekskisio)
haava leikataan terveeseen kudokseen kokonaan pois leikkaussaliolosuhteissa
Kirurginen puhdistus (revisio)
haavalta poistetaan eloton ja tulehtunut
haavan puhdistus instrumentein, suihkutus
ja alipaineimuhoito
kosteuttavilla haavanhoitotuotteilla luodaan olosuhteet elimistön tulehdussoluja
syövien entsyymien toiminnalle
salvamaiset haavanhoitotuotteen entsyymit
hajoittavat kuollutta kudosta
Biologinen puhdistus.
kärpäsen toukkien tuottama entsyymi hajoittaa kuolluttaa kudosta ja bakteereja
antiseptiset liuokset ja haavasidokset, hunaja ja pihkavoide vaikuttavat likaa irrottaen ja hajoittavat kuollutta kudosta
Haavapotilaan kokonaisvaltaiseen hoitoon kuuluu ravitsemustilan arviointi. Ravitsemustilan arvioinnilla varmistutaan siitä, että potilas saa tarpeeksi mm. rasvoja, vitamiineja ja hivenaineita, jotta kudosten uusiutuminen ja immuunipuolustus olisi optimaalista. (Hietanen ym. 2002, 46.) Haavahoito on moniammatillista ja kokonaisvaltaista potilaan hoitoa, joka tulisi olla tehokasta, johdonmukaista, tavoitteeseen pyrkivää, taloudellista ja tietysti potilaalle mahdollisimman miellyttävää (Castren 2008,41).
2.3 Haavan paranemisen vaiheet
Haavan paraneminen käynnistyy välittömästi kudosvaurion syntymisen jälkeen. Haavan paranemisprosessi voidaan jaotella kolmeen tai neljään vaiheeseen, riippuen siitä,
lasketaanko verenvuodon tyrehdyttäminen omaksi vaiheekseen. Haavan paranemisen
vaiheet ovat verenvuodon tyrehdyttäminen, tulehdusreaktio eli inflammaatio, korjausvaihe eli rakennusvaihe ja kypsymisvaihe eli muokkausvaihe. (Juutilainen & Hietanen
Haavan paraneminen ei kuitenkaan pysähdy siihen kun sen pinta on sulkeutunut, vaan
arven lopullinen muokkausvaihe ja siihen liittyvä arven kypsyminen voi kestää vuosia
(Juutilainen & Hietanen 2012, 30). Haavan paranemiseen vaikuttavat sen syntymekanismi sekä taustatekijät. Systemaattisia tekijöitä voivat olla muun muassa riittämätön
verenkierto, vajaa ravitsemus, laskimoverenkierron heikkous ja riittämätön valtimoverenkierto. Paikallisia taustatekijöitä haavan paranemislle voivat olla muun muassa
haavan lämpötila, pH, kosteus, kudosten hapettumispitoisuus, vierasesine, nekroottinen kudos, infektio ja hematooma-alue. (Hietanen ym. 2002, 28–35.)
Krooniset haavat eivät noudata normaalia akuutin haavan paranemisprosessia (Hietanen ym. 2002, 28). Kroonisissa haavoissa tulehdusvaihe on jostain syystä pitkittynyt
ja solujen uudelleen muodostumisvaihe on hyvin heikko. Toisaalta kyseessä on haavan paranemiseen osallistuvien solujen toimintahäiriöstä ja toisaalta haitallisten biokemikaalien kertymisestä haavan pohjaan. (Juutilainen & Hietanen 2012, 52.)
Potilaan fyysiset, psyykkiset ja sosiaaliset tekijät vaikuttavat joko haavan paranemista
edistävästi tai ehkäisevästi. Fyysisiä tekijöitä ovat mm. potilaan terveydentila ja ravitsemustila. Psyykkisillä tekijöillä on merkitystä potilaan mielialalle, hoitoon sitoutumiselle ja halulle parantua. Potilaan sosiaaliset kontaktit ja henkilökohtaiset uskomukset
saattavat edistää tai ehkäistä haavan paranemista. (Hietanen ym. 2002, 39.)
3 HAAVAN ALIPAINEIMUHOITO
3.1 Alipaineimuhoidon taustaa ja vaikuttavuuden arviointia
Alipainetta on käytetty osana haavan hoitoa jo 1940- luvulta lähtien erilaisten dreenien muodossa. Avoimen haavan hoitoon perustuva alipaineimuhoito on kehitetty Sak-
sassa ja Yhdysvalloissa 1990- luvulla. Alipaineimuhoidosta käytetään englanninkielistä yleisnimitystä Negative Pressure Wound Therapy (NPWT). (Juutilainen, Vikatmaa,
Kuukasjärvi & Malmivaara 2007, 3169.) Suomessa alipaineimuhoito haavan hoidossa
otettiin käyttöön ensimmäiseksi Oulun yliopistollisessa sairaalassa 2004, jonka jälkeen alipaineimuhoitolaitteita on hankittu lähes kaikkiin yliopisto- ja keskussairaaloihin (Jokinen, Sipponen, Lohi & Salo 2009, 2187). Kuvassa 1 on yksi markkinoilla
oleva alipaineimuhoitoon käytettävä laite.
KUVA 1. Alipaineimuhoitoyksikkö ja haavasidos (Kinetic Consept Inc, 2011)
Alipaineimuhoidon hoitoindikaatioista tai käytöstä ei ole olemassa kansallisia hoitosuosituksia. Haavan alipaineimuhoidon vaikuttavuudesta ja sen turvallisuudesta on
tehty yleiskatsaus, joka on osa Finohtan eli Stakesiin vuonna 1995 perustetun kansainvälisen Terveydenhuollon menetelmien arviointiyksikön ja Suomen sairaanhoitopiirien käynnistämää Hallittu ohjelma- eli HALO- hanketta. HALO on kansallinen
ohjelma, jonka tarkoituksena on tarkistaa uusien käyttöön otettujen terveydenhuollon
menetelmien turvallisuus ja vaikuttavuus. (Terveyden ja hyvinvoinnin laitos 2013.)
Tässä katsauksessa (Juutilainen ym. 2007) arvioivat 13 satunnaistettua hoitotutkimusta. Katsauksen tavoitteena oli kerätä luotettavin olemassa oleva tutkimustieto alipaineimuhoidon vaikuttavuudesta ja turvallisuudesta akuuttien ja kroonisten haavojen
Kontrolloituja tutkimuksia löytyi painehaavojen, trauman jälkeisten haavojen, syntyperältään erilaisten kroonisten ja akuuttien haavojen alipaineimuhoidoista. Painehaavojen osalta tässä tutkimuksessa ei suuria vaikuttavuuseroja ollut haavan hoitoon
tai paranemiseen kuluvaan aikaan alipaineimuhoidon ja muun hoidon välillä. Trauman
jälkeisten haavojen hoidossa alipaineimuhoidon aikana haavaeritteen määrä loppui
aikaisemmin kuin haavasidoksilla hoidetuilla potilailla. Sen sijaan uusintaleikkauksien
tai infektioiden määrään traumapotilaiden hoidoilla ei ollut eroja. Diabeetikoiden
transmetatarsaali- amputaatiohaavojen (jalkateräamputaatio) hoidossa todettiin ali-
paineimuhoitoa saavien haavojen paraneminen tapahtuvan nopeammin perinteeseen
hoitoon verrattuna. Myös uusintaleikkaukseen joutui kosteilla keittosuolataitoksilla
hoidetuista amputaatio potilaista useampi. Tilastollisesti merkitseviä eroja ei ollut.
Akuuttien ja kroonisten haavojen hoidossa haava-alueen pieneneminen oli nopeampaa
alipaineimuhoitoa saavilla, samoin ihosiirteitä saaneiden potilaiden ihosiirteiden laatu
oli parempi. Granulaatiokudoksen muodostuminen oli nopeampaa ja haavan paranemiseen kuluva aika oli lyhyempi alipaineimuhoitoa saaneiden ryhmässä kroonisissa
kirurgista hoitoa vaatineissa laskimo- ja valtimoperäisissä säärihaavoissa. Alipaineimuhoitoon liittyviä haittavaikutuksia ovat ihon ärsytys, kipu sidoksia vaihdettaessa ja infektiot. Tässä tutkimuksessa ei voitu todeta selvää eroa hoitomuotojen välillä. (Juutilainen ym. 2007).
HALO- hallittu ohjelma on antanut haavan alipaineimuhoitoa koskevan suosituksen
3.2.2009 perustuen edellä mainittuun Juutilaisen ym. alipaineimuhoidon turvallisuudesta ja vaikuttavuudesta tehtyyn katsaukseen. (Terveyden ja hyvinvoinnin laitos
Vaalastin 2007 mukaan alipaineimuhoidosta kroonisen haavan hoidossa saattaa olla
hyötyä etenkin diabeetikoilla, mutta tutkimusnäytön aineiston vähäisyyden vuoksi ei
alipaineimuhoidon tehosta voida tehdä merkittäviä päätelmiä (Vaalasti, 2007).
3.2 Alipaineimujärjestelmän toimintaperiaate ja vaikutusmekanismi
Alipaineimujärjestelmään kuuluvat hoitoyksikön (pumppulaite) lisäksi kanisteri (säiliö
haavaeritettä varten), letkustojärjestelmä sekä erikoishaavanhoitosidokset (vaahtosidokset, harsotaitokset ja peittokalvo). Haavanhoitotuotteet ja letkusto ovat laitekohtaisia ja steriilisti pakattuja kertakäyttötuotteita. Alipaineimuhoitolaitteita on potilassänkyyn kiinnitettäviä, kannettavia ja kertakäyttöisiä malleja. (Ks. kuva 2) Alipaineimun voimakkuus ilmaistaan elohopeamillimetreinä (mmHg), imutehon säätöalue monitoimilaitteissa 40–200 mmHg:iin, kertakäyttösäiliöllä 74–125 mmHg:iin.
Keräyssäiliöitä on laitekohtaisesti 250–1000 ml:n vetoisia. Markkinoilla on myös malli, jossa varsinaista keräyssäiliötä ei ole, vaan haavaeritteen imee monikerroksinen,
haihduttava haavasidos. Tämä laite soveltuu vähän erittävän haavan hoitoon ja sen
alipaine on 80 mmHg. (Juutilainen & Hietanen 2012, 197 – 198.)
KUVA 2. Kotihoitoon soveltuva Renasys Go alipaineimuyksikkö. (Sinisalo 2012, 48.)
Hoito perustuu haavan pinnalle tasaisesti jakautuvaan alipaineeseen. Avonainen haava
peitetään erityisesti tähän hoitomuotoon kehitetyillä vaahto- tai harsosidoksella ja ilmatiiviillä kalvolla. (Ks. kuva 3.) Haavasidos yhdistetään imuletkuston välityksellä
alipaineimuyksikköön. (Ks. kuva 4.) Haavasta erittyvä neste kerätään ohjausyksikössä
olevaan säiliöön. (Juutilainen ym.2007, 3169.) Alipainetta ohjataan keskusyksikön
kautta ja se säädetään joko jatkuvaksi tai sykliseksi. Käytettävään painetasoon vaikuttavat laitteisto ja hoidettavan haavan luonne. Haavasidosten vaihto on yleensä 2 – 3
päivän välein. (Juutilainen & Hietanen 2012, 124.)
KUVA 3. Haavalle asetettu vaahtosidos ennen alipaineimuletkuston asettamista. (Sinisalo 2012, 54.)
KUVA 4. Alipaineimuletkusto kiinnitetty ja alipaineimuhoito käynnistetty. (Solonen
Alipaineimu vaikuttaa haavan paranemiseen monella eri mekanismilla. Mekaaninen
kudosvenytys ja imuvaikutus edistävät haavan seudun verenkiertoa ja granulaatiokudoksen muodostumista. Haavasta erittyvän nesteen mukana poistuu myös bakteereja,
kuolleita soluja ja paranemista haittaavia proteinaasi-entsyymejä. (Juutilainen 2009.)
Nämä entsyymit tuhoavat soluväliaineen osia ja vahingoittavat haavan paranemiselle
välttämättömiä kasvutekijöitä kroonisissa haavoissa (Juutilainen & Hietanen 2012,
51–52). Alipaineimuhoidon tavoitteena on parantaa haavan vitaliteettia ja siistiytymistä. Hoidolla ei ole tarkoitus korvata haavan asianmukaista infektionhoitoa, kirurgista
reviisiota tai verenkiertoa parantavia toimenpiteitä, vaan luoda paremmat edellytykset
haavan paranemiselle kirurgisin tai konservatiivisin keinoin. (Juutilainen 2007.)
Haavassa käytettävä sidostyyppi ja alipaineasetukset valitaan haavatyypin ja anatomisen sijainnin perusteella. Hoito aloitetaan erikoissairaanhoidossa, hoitoon perehtyneessä yksikössä lääkärin toimesta (kuva 5). Vaikka hoidon aikana potilas voi olla
kotona, terveyskeskuksen vuodeosastolla tai kotihoidon asiakkaana, alipaineimuhoidon aloitus ja lopetus päätös tehdään aina erikoissairaanhoidon yksikössä. Hoitoaika
voi vaihdella muutamasta päivästä kuukausiin. Haavasidosten vaihto ja haavan seuranta suunnitellaan aina yksilöllisesti, aluksi 1- 2 vrk:n välein. (Jokinen ym. 2009,
2188.)
KUVA 5. Alipaineimuhoito käynnissä. (Sinisalo 2012, 60.)
3.3 Alipaineimuhoitoon soveltuvat haavatyypit
Alipaineimuhoitoa voidaan suositella lähes kaikkien akuuttien ja kroonisten haavojen
hoitomuodoksi: leikkaushaavat, traumaattiset haavat, diabeetikon jalkahaavat, säärihaavat, palovammat, infektoituneet haavat, avoimeksi jääneen vatsaontelon tai sternuminhaavat sekä ihonsiirtohaavat. Hoitoon ryhdyttäessä haavassa ei saa olla merkit-
tävää infektiota tai kudoskuoliota, joten tarvittavat haavan kirurgiset revisiot on tehtävä ennen alipaineimuhoidon aloittamista. Samoin varovaisuutta suositellaan jos haavassa on merkittävä verenvuotoriski. Hoidossa käytettäviä sidoksia ei myöskään saa
laittaa paljaana olevien hermojen, verisuonten ja vatsaontelon elinten päälle. Alipaineimuhoitoa ei suositella syöpähaavojen paikallishoitoon. (Juutilainen 2009; Juutilainen & Hietanen 2012, 125.)
4 HAAVAPOTILAAN OHJAUS
4.1 Ohjauksen tarve ja merkitys
Ohjaus hoitotyössä on keskeinen osa asiakkaan hoitoa. Jokaisen hoitotyössä toimivan
hoitajan tehtävänä on ohjata asiakkaitaan. Ohjausta toteutetaan suunnitelmallisesti
erilaisissa ohjaustilanteissa ja osana asiakkaan muuta hoitoa ja hoitotoimenpiteitä.
Ohjauksella tuetaan asiakasta löytämään omia voimavarojaan, kannustetaan häntä
ottamaan vastuuta omasta terveydestään ja hoitamaan itseään mahdollisimman hyvin.
( Kyngäs, Kääriäinen, Poskiparta, Johansson & Hirvonen 2007, 5-6.)
Ohjauksen tarve terveydenhuollossa korostuu, koska hoitoajat lyhenevät. Hoitoaikojen
lyhentyminen vaatii ohjauksen tehostamista, sillä oletetaan, että asiakkaat selviytyvät
toipumisajastaan kotona, muuttavat elintapojaan toivotulla tavalla ja ottavat vastuuta
oman terveytensä hoidosta. (Kyngäs ym. 2007,5.)
erityistä huomiota. Omahoidon onnistumisen edellytys on, että potilaalla on riittävä
tieto sairaudestaan ja hoidosta sekä sen vaikutuksista. (Juutilainen & Hietanen 2012,
Jotta potilas pystyisi osallistumaan hoitoonsa, tulee hänellä olla riittävästi tietoa sekä
taitoa toteuttaa omahoitoaan (Holmia, Murtonen, Myllymäki & Valtonen 2006, 36).
Laki potilaan asemasta ja oikeuksista (1992) velvoittaa, että potilaalle annetaan selvitys hänen terveydentilastaan, hoidon merkityksestä, eri hoitovaihtoehdoista sekä niiden vaikutuksista ja muista hänen hoitoonsa liittyvistä asioista, joilla on merkitystä
potilaalle hänen hoitonsa kannalta (Laki potilaan asemasta ja oikeuksista 1992).
Haavapotilaan ohjauksessa on tärkeää, että potilas ymmärtää haavan synnyn ja siihen
vaikuttavat tekijät, samoin kuin haavan paranemisen ja siihen vaikuttavat tekijät. Tällöin potilas motivoituu haavan hoitoon ja ymmärtää myös elintapatekijöiden merkityksen haavan paranemisessa ja mahdollisten uusien haavojen ehkäisyssä. (Hietanen
ym. 2002, 253.)
4.2 Ohjauksen elementit
Ohjauksen lähtökohtana on potilaan ohjaustarpeen arviointi, jossa huomioidaan sairauden hoidon asettamat vaatimukset. Ohjauksessa asiakas on oman elämänsä ja hoitaja ohjauksen asiantuntija. Ohjaus rakentuu yleensä niille asioille joita asiakas nostaa
esiin ja jotka ovat tärkeitä hänen terveydelleen ja hyvinvoinnilleen. Tämän pohjalta
laaditaan ohjaukselle tavoitteet, joiden asettelun lähtökohtana on potilas ja hänen
mahdollisuutensa, tietonsa, taitonsa ja kykynsä ymmärtää ja oppia sairauteen ja hoitoon liittyviä asioita. (Kyngäs ym. 2007, 26.)
Tavalla tai toisella ohjaukseen liittyy aina tiedon antamisen, neuvonnan, terapian,
konsultaation ja oppimisen elementtejä. Nuo elementit vaihtelevat ja painottuvat eri
ohjaustilanteissa eri tavoin ja ohjaustilanteet rakentuvat yhteistyössä ohjattavan kanssa. Joskus ohjaustilanne painottuu enemmän tiedon antamisen ja neuvonnan näkökulmiin, toisinaan taas terapeuttiset elementit ovat enemmän esillä ohjaustilanteissa.
(Ks. Kuvio 1.) (Vänskä, Laitinen-Väänänen, Kettunen & Mäkelä. 2011, 19.)
KUVIO 1. Ohjaus- ja neuvonta prosessi. (Vänskä ym. 2011,19.)
Haavapotilaan ja hänen omaistensa ohjauksen ja neuvonnan menetelmät ovat suullinen ohjaus, kirjallinen materiaali, videot, diasarjat, demonstraatio, potilaan itsenäisen
toiminnan seuranta ja arviointi. Nämä ovat osa ohjaus- ja neuvonta prosessia. Haavapotilaan ohjausmateriaalissa tulisi myös huomioida potilaan yksilölliset tiedontarpeet.
Kirjalliset hoito-ohjeet tulisi olla nopeasti muutettavissa potilaskohtaiseksi haavan
synnyt, patofysiologian ja valitun hoidon sekä tarvittavien elämätapamuutosten osalta.
(Hietanen ym. 2002, 255.) Ohjaustilanteen tavoite määrittää ohjauksellisten menetelmien ja lähestymistapojen käytön. Samoin käsitys potilaasta ja hänen roolistaan
vaikuttaa ohjaajan omien ohjausmenetelmien valintaan. (Vänskä ym. 2011, 19.)
4.3 Ohjauksen vaikuttavuus
On havaittu, että laadukas ohjaus edistää asiakkaan terveyttä. Ohjaus on muun muassa
edistänyt asiakkaan toimintakykyä, elämänlaatua, hoitoon sitoutumista, itsehoitoa,
kotona selviytymistä sekä itsenäistä päätöksentekoa. Se on myös parantanut asiakkaan
mielialaa vähentämällä masentuneisuutta ja ahdistusta sekä yksinäisyyden tunnetta.
Lisäksi asiakkaan tiedon määrä on kasvanut ja hän on ymmärtänyt ja muistanut hoitoonsa liittyvät asiat entistä paremmin. (Kyngäs ym. 2007, 145; Hietanen ym. 2002,
Ohjausprosessi kulkee ohjauksen tarpeen määrittelyn kautta ohjauksen suunnitteluun,
toteutukseen ja lopulta ohjauksen onnistumisen ja vaikuttavuuden arviointiin. Ohjausprosessin vaikuttavuutta tulee arvioida ohjauksessa saavutetun hoitotyön tuloksen
kautta. (Ks. kuvio 2.) Nämä tiedot annetaan uuteen hoitopaikkaan tai toiselle osastolle
potilasta siirrettäessä. Potilasohjauksen onnistuminen vaatii hoitotyön ammattilaisilta
valmiuksia antaa tarvittavaa tietoa ja ohjausta. (Iso-Kivijärvi ym. 2006, 10–19.)
Potilasohjeen tiedot ovat oikeita vasta kun ohjeen lukija eli potilas ymmärtää ne. Tämän vuoksi haavapotilaan ohjauksen ja ohjausmateriaalin kehittäminen on jatkuva
prosessi, jossa tulisi koko ajan vertailla ohjauksen ja ohjeiden antamaa tietoa suhteessa
potilaiden tarpeisiin ja muuttuviin hoitokäytäntöihin. (Hietanen ym. 2002, 256.)
KUVIO 2. Potilaan ohjausprosessin vaiheet. (Iso-Kivijärvi ym. 2006,10–11.)
4.4 Alipaineimuhoitoa saavan potilaanohjaus
Päätös alipaineimuhoidon aloittamisesta, lopettamisesta ja hoidon aikainen seuranta
suositellaan jätettäväksi haavan hoitoon perehtyneelle ja erikoistuneelle yksikölle.
Hoidon aikana potilas voi olla joko perusterveydenhuollon vuodeosastolla tai kotona
kotihoitoyksikön potilaana. (Juutilainen ym.2007, 3169.)
Potilaalle laaditaan hoitosuunnitelma, josta ilmenee hoidon tavoite ja toteuttamispaikka. Hoidon vaikuttavuuden seuranta ohjelmoidaan säännöllisin väliajoin ja hoidon
aikana ilmenevistä ongelmista tulee ottaa yhteys sovittuun hoitopaikkaan. Ennen haavanhoidon aloitusta on erityisen tärkeää huomioida potilaan potilasohjauksen eri elementit, koska hoidon onnistumisen kannalta on tärkeää, että potilas on sitoutunut alipaineimuhoitoon. Hoito saattaa kestää viikkoja ja vaatii runsaasti voimavaroja usein
tapahtuvien hoitokäyntien vuoksi. Hoitohenkilökunnan tulee huolehtia ja varmistaa,
että potilas ymmärtää miksi hoito on aloitettu ja mitä pitää tarkkailla hoidon aikana,
sekä tiedostaa alipaineimuhoidon aiheuttavat rajoitukset arkielämässään. Dementoituneen potilaan kohdalla voi alipaineimuhoito olla hankala toteuttaa. Usein alipaineimuhoitoa saavan potilaan kotona on joko lähiomainen tai muu henkilö joka osallistuu
päivittäiseen potilaan hoitoon. Ohjausta alipaineimuhoidon toteuttamiseen ja seurantaan täytyy usein antaa myös muille hoitoon osallistuville henkilöille. (Juutilainen &
Hietanen 2012, 197.)
Kotona hoidon aikana olevalle potilaalle tulee ohjata erityisesti haavaeritteen määrän
ja värin muutoksien seuranta, kipu ja turvotus ja ympäröivän ihon muutokset ovat
myös aihe ottaa yhteyttä hoitavaan yksikköön. (Ks. kuva 6.) Alipaineimuhoitoyksik-
köä ei saa kastella, joten laite on poistettava suihkun ajaksi. Hoito ei saa keskeytyä yli
kahdeksi tunniksi. Potilaalle on annettava myös selkeät ohjeet ja yhteystiedot, miten
toimia ja mihin ottaa yhteyttä, jos laitteen kanssa tulee ongelmia. (Juutilainen & Hietanen 2012, 197 – 200.)
KUVA 6. Alipaineimuhoitoa saava potilas valmiina kotiutumaan. (Solonen 2010.
Opetuskuvamateriaali.)
Haavapotilaan kokonaisvaltaiseen hoitoon kuuluu ravitsemustilan arviointi. Ravitsemustilan arvioinnin tavoitteena on tunnistaa ne potilaat, joilla on vajaaravitsemusriski
tai jotka ovat vajaaravittuja. Yksinkertaisin potilaan ravitsemustilan arvioinnin menetelmä on havainnoida potilaan ulkoista olemusta sekä mitata pituus ja paino, joiden
avulla lasketaan potilaan painoindeksi. (Hietanen ym. 2002, 46–47.)
Alipaineimulaitteen käytön ohjaus
Alipaineimulaitteen kanssa kotiutuvan potilaan ohjauksessa käydään läpi laitteen käyttö mukana olevan laitevalmistajan käyttöohjeen mukaan. Yhdessä potilaan kanssa
tulee katsoa näytössä olevat symbolit ja niiden selitykset sekä miten hänen tulee toimia, jos laite hälyttää.
äänen/hälytyksen vaimentaminen
hoidon aloitus/keskeyttäminen (Renasys GO käyttöohje)
Laite toimii sekä akulla ja verkkovirralla. Akun latausaika täyteen on 3 tuntia ja täyteen ladattu akku kestää enintään 20 tuntia. Hoitoa ei saa keskeyttää yhtäjaksoisesti yli
kahdeksi tunniksi, jos näin tapahtuu, sidokset tulee poistaa, haava suihkuttaa ja käyttää
vaihtoehtoista hoitomuotoa. Uudet sidokset haavaan vaihtaa alipaineimuhoitoon pe-
rehtynyt hoitaja. Jos kone hälyttää, syynä voi olla ilmavuoto sidoksessa, eritesäiliön
täyttyminen, letkun tukkeutuminen, sähköpistokkeen irtoaminen ja akun vähäinen
varaus tai tyhjentyminen. (Juutilainen & Hietanen 2012, 198- 199.) Eritesäiliö vaihdetaan vähintään kerran viikossa tai säiliön ollessa täysi (Renasys GO-käyttöohje). Mikäli potilas ei saa laitetta toimimaan tilanteessa, jolloin ei ole mahdollista konsultoida
sovittua hoitoyksikköä, ohjataan hänet poistamaan haavasidokset, suihkuttamaan haavan ja käyttämään vaihtoehtoisia sidoksia. Laitteen toimimattomuus ei ole aihe ottaa
yhteyttä esimerkiksi päivystyspoliklinikalle iltaisin tai viikonloppuisin. (Solonen
Haavanhoidon, oireiden ja kivun tarkkailu
Potilaan tulee tietää miten hoito vaikuttaa ja millaisia oireita hänen tulee tarkkailla.
Mahdollisia oireita voivat olla kipu, infektio-oireet, turvotus, ympäröivän ihon värin
muutokset sekä eritteen värin ja määrän muutokset. Eritteen määrä tulee mitata ja kirjata ylös, hoidon jatkuessa määrä vähenee. Erite on väriltään melko kirkasta kudoseritteen väristä ja siihen voi sekoittua hieman verta. Selkeästi verinen vuoto on syy ottaa
yhteyttä sovittuun hoitoyksikköön. Alipaineimuhoito ei saa tuottaa kipua. Epämiellyttävä tunne tai kipu voi olla merkki liian tehokkaasta imutehosta. Jos hoito aiheuttaa
kipua, joka ei kipulääkkeillä helpota, hoito tulee keskeyttää ja ottaa yhteys sovittuun
hoitoyksikköön. (Juutilainen & Hietanen 2012, 199; Renasys Go – käyttöohje.)
Potilaan ravitsemustila on keskeinen haavojen paranemiseen vaikuttava tekijä. Huono
ravitsemustila hidastaa haavojen paranemista ja lisää infektioalttiutta. Ravitsemuksessa riittävän energian saanti on oleellista, mutta sen ohella tule myös huolehtia vitamiinien, hivenaineiden, ja proteiinien riittävästä saannista. Terveellä ihmisellä päivittäinen energian tarve on noin 30–35 kcal /kg. Haavapotilaan päivittäistä ravinnon energian pitäisi kasvattaa 35–40 kcal/kg. Jos potilaan ruokahalu on huono, voi ruokavaliota täydentää kliinisillä ravintovalmisteilla mm. täydennysravintojuomilla. (Juutilainen
& Hietanen 2012, 83–87.) Ravintoanamneesi tehdään potilasta tai hänen läheisiään
haastattelemalla. Tarkoituksena on selvittää potilaan ruokatottumukset, ruokahalu ja
ruokailun muutokset, erikoisruokavaliot ja ruoka-ainerajoitukset sekä allergiat. Ravintoanamneesin avulla saadaan selville potilaan ravinnonsaanti ja sen mahdolliset puutteet. (Hietanen ym. 2002, 47.)
Päivittäiset toiminnot ja liikkuminen
Alipaineimuhoitoyksikköä ei saa kastella. Laite poistetaan suihkussa käynnin ajaksi
irrottamalla letku ja suojaamalla letkun pää korkilla laitteen valmistajan ohjeen mukaan. (Renasys Go – käyttöohje.) Suihkussa käynnit on hyvä ajoittaa esimerkiksi sidosten vaihdon yhteyteen. Potilas voi sulkea laitteen, irrottaa sidokset ja käydä suihkussa kotona ja laittaa haavan suojaksi väliaikaisen sidoksen, kunnes tulee sovittuun
hoitoyksikköön haavan hoitoon ja sidosten vaihtamista varten. Alipaineimulaite hyvin
ladattuna mahdollistaa liikkumisen ja asioiden hoitamisen normaaliin tapaan. (Solonen 2012.)
4.5 Tarkistuslista ohjaustilanteen apuna
Tarkistuslista on lista asioista, joita tulee huomioida tietyissä tilanteissa. Hoitotyön
tarkistuslistan kautta. Tarkistuslistan tarkoituksena on parantaa potilasturvallisuutta
standardoidun toiminnan avulla. (Helovuo, Kinnunen, Peltomaa & Pennanen 2011,
Tarkistuslistan periaatteena on toimia muistin tukena ja helpottaa työntekoa, sekä
vahvistaa, että tarkistuslistassa mainitut asiat on tehty tai huomioitu. Tarkistuslistan
tarkoitus on lisätä ohjausprosessin sujuvuutta. Tarkistettavat asiat tehdään osana luonnollista ohjaustilannetta ja listan avulla tarkistetaan lopuksi, että mikään tarkistettavista asioista ei ole unohtunut potilaan kotiuttamisen yhteydessä. (Helovuo ym. 2011,
ISBAR- on yksi menetelmä suullisen tiedonkulun yhdenmukaistamiseksi. Se kehitettiin 1990- luvulla Yhdysvalloissa puolustusvoimissa ja pian sen käyttö levisi ilmailuun. Tämän jälkeen menetelmä otettiin käyttöön myös terveydenhuollossa. ISBAR
on lyhenne sanoista identify, situation, background, assessment,recommendation eli
tunnista, tilanne, tausta, nykytilanne ja toimintaehdotus. (Helovuo ym. 2012, 207.)
Potilaasta raportoitaessa tai konsultoitaessa ISBAR-menetelmää käyttäen tieto välitetään aina systemaattisesti saman kaavan mukaan. Tämä käytäntö on erityisen tärkeää
kiire ja hätätilanteissa, jolloin potilasturvallisuuden kannalta oleellista tietoa saattaa
jäädä välittämättä. ISBAR on hyödyllinen työkalu myös tilanteissa, joissa hierarkia tai
erot ammattiryhmien välillä saattavat vaikeuttaa kommunikointia. (Helovuo ym.
Helovuon mukaan virheet hoitotyössä ovat usein inhimillisiä. Vaikka hoitajan toiminta olisi tarkoituksenmukaista, lopputulos ei kuitenkaan ole haluttu. Tarkistuslistan
tavoite on virheiden määrän vähentäminen, turvallisuuden lisääminen, toiminnan yhdenmukaistaminen sekä laadun parantaminen. Tarkistuslista tarjoaa yksinkertaisen ja
tehokkaan ydinasioiden listan, jonka avulla voidaan parantaa potilaan turvallisuutta.
(Helovuo ym. 2011, 208.)
Kun laadukas hoitotyö ja potilasturvalliset toimintatavat yhdistetään, saavutetaan onnistuneita lopputuloksia niin potilaan hoidon kuin ohjauksenkin kannalta. Tarkistuslistan käyttämien lisää potilasturvallisuutta ja hoitotyön laadukkuutta. (Helovuo ym.
2011, 208.)
ohjauskäytäntöjen sujuvuutta. Opinnäytetyön tavoitteena oli laatia potilaan kotiutusvaiheen tarkistuslista. Tietyn listan mukaan annettu ohjaus edesauttaa oleellisten tietojen välittymistä potilasta kotiutettaessa.
Ammattikorkeakouluissa toiminnallinen opinnäytetyö on vaihtoehtona tutkimukselliselle opinnäytetyölle. Toiminnallinen opinnäytetyö voi olla mm. ammatilliseen käyttöön suunnattu ohje, ohjeistus tai opastus. Ammatillinen toiminnallinen opinnäytetyö
tavoittelee käytännön toiminnan ohjeistamista, opastamista tai se voi olla toiminnan
järkeistämistä tai järjestämistä. Toiminnallisen opinnäytetyön toteutustapa voi olla
monimuotoinen ja se on valittava kohderyhmälle sopivaksi. (Vilkka & Airaksinen
2003,9.)
Toiminnallinen opinnäytetyö on kokonaisuutena ohjattu, kertaluontoinen ja tavoitteellinen työsuoritus, johon osallistuu useita henkilöitä. Toiminnallista menetelmää käyt-
täen pyrimme käytännön toiminnan ohjeistamiseen ja järkeistämiseen. Ammattikorkeakouluissa annetun koulutuksen yksi tavoite on, että opiskelija valmistuttuaan toimii
alansa asiantuntijatehtävissä. Hän sekä tietää että taitaa alaansa liittyvät kehittämisen
tarpeet ja tutkimuksen perusteet. Tämän vuoksi opinnäytetyön tulisi olla käytännönläheinen. Sen pitäisi myös osoittaa riittävällä tasolla alan tietojen ja taitojen hallintaa.
(Vilkka ym. 2003, 10.)
Toiminnallisen opinnäytetyön lopullisena tuotoksena on aina konkreettinen tuote. Se
voi olla kirja, ohjeistus, opastus, jonkin tapahtuman tai tilaisuuden suunnittelu tai toteutus tai molempia. Mietittäessä toteutustapaa on myös ajateltava, mikä tulee olemaan työn muoto, onko se sähköinen vai painotuote. (Airaksinen ym. 2003,51–52.)
Opinnäytetyön alkuperäinen tarkoitus oli toteuttaa kyselytutkimus Keski-Suomen
keskussairaalan kirurgian poliklinikalla käyville potilaille, jotka ovat alipaineimuhoidon aikana kotona. Työn tarkoituksena olisi ollut potilaskyselyn avulla saada tietoa
potilasohjauksen riittävyydestä ja toimivuudesta kun potilas on alipaineimuhoidon
aikana kotona ja osallistuu itse hoidon toteuttamiseen.
Keski-Suomen keskussairaalan ohjeet ammattikorkeakoulujen oppilaiden tekemiin
opinnäytetöihin ja potilaille tehtäviin kyselytutkimuksiin kuitenkin muuttuivat ja kiristyivät. Potilaskysely olisi vaatinut eettisen toimikunnan luvan. Luvan myöntäminen
olisi ollut hyvin epätodennäköistä ja aikaa vievä prosessi. Opinnäytetyö päädyttiin
muuttamaan toiminnalliseksi opinnäytetyöksi, jonka tuloksena laadittiin hoitajalle
alipaineimuhoitoa saavan potilasohjauksen tueksi kotiutusvaiheen tarkistuslista.
Opinnäytetyön tuotoksena syntyneessä tarkastuslistassa on huomioitu alipaineimulaitteen kanssa kotiutuvan potilaan ohjauksessa huomioitavia hoidon erityispiirteitä mm.
alipaineimulaitteesta tai sen toimintahäiriöstä, haavakivusta ja – eritteestä, terveellisen
ravitsemuksen merkityksestä, liikkumisesta, päivittäisistä toiminnoista sekä tietoa
mihin otetaan yhteyttä jos ilmenee kysyttävää.
Tarkistuslistan kokoaminen tehtiin teoriatiedon pohjalta ja käyttämällä jo valmiita
malleja. Sairaanhoitopiirin kirurgian poliklinikan haavahoitaja on ollut asiantuntijana
ja yhteistyökumppanina koko opinnäytetyöprosessin ajan.
ohjauskäytäntöjen sujuvuutta ja tavoitteena oli laatia tarkistuslista potilasohjauksen
tueksi. Opinnäytetyön lopputuotoksena syntynyt potilaan kotiutusvaiheen ohjauksen
tarkistuslista vastaa työlle asetettuihin tavoitteisiin.
Alipaineimuhoito haavanhoitomuotona on melko uusi, joten opinnäytetyön aiheen
valinta oli ajankohtainen. Käytännössä alipaineimuhoito on pääosin keskittynyt erikoissairaanhoitoon. Opinnäytetyö on työelämän tarpeista lähtevä, koska alipaineimuhoito on leviämässä yhä laajemmin perusterveydenhuollon piiriin. On tärkeää, että
hoitohenkilökunnalla on riittävästi tietoa toteuttaa alipaineimuhoitoa. Potilas voi olla
hoidon aikana kotona alipaineimulaitteen kanssa, jolloin ohjauksella on merkittävä
osuus hoidon onnistumisen ja potilaan hoitoon sitoutumisen kannalta.
Tarkistuslista on käytännön läheinen työväline ohjaustilanteen toteuttamisessa. Työelämän tarpeesta on noussut tarve yhtenäistää ohjausta potilaan kotiutuessa alipaineimulaitteen kanssa. Opinnäytetyön tuloksena syntynyt tarkistuslista on onnistunut apuväline, jonka avulla voidaan lisätä ohjauskäytännön sujuvuutta ja yhtenäisyyttä. Tarkistuslistaa alipaineimuhoitoa kotona saavan potilaan ohjauksessa ei ole aiemmin ollut käytössä.
Opinnäytetyön tekijät olisivat kokeneet hyvänä, jos tarkistuslistaa olisi voinut kokeilla
käytännön ohjaustilanteessa. Käytännön ohjaustilanteen kautta tarkistuslistaa voi jatkossa mahdollisesti kehittää ja muokata enemmän tarpeita vastaavaksi.
Opinnäytetyöntekijät ovat saaneet syventävää tietoa alipaineimuhoidosta ja potilasohjauksesta. Lisäksi tekijät ovat saaneet valmiuksia kehittää käytännön hoitotyötä omassa työyksikössään ja taitoa tarkistuslistojen hyödyntämiseen ja kehittämiseen eri hoitotilanteisiin kuten esimerkiksi potilaan lääkehoidon ohjaamisessa sekä opiskelijoiden
Opinnäytetyön aihe oli tekijöille mielenkiintoinen. Perinteisen haavanhoidon rinnalla
tekninen haavanhoitolaite vaatii hoitohenkilökunnalta aluksi enemmän aikaa ja taitoa
sen käytön hallintaan. Alipaineimuhoidon aloitus ja seuranta on keskittynyt erikoissairaanhoitoon, minkä vuoksi sairaanhoitopiirin alueen terveyskeskuksien vuodeosastoilla ja kotihoidon yksiköissä hoitomuoto on monelle täysin vieras. Alipaineimulaiteyksiköiden mukana tuleva opaskirja on selkeä laitteen käyttöön ja toimintaan ohjaava
opas, sekä laitevalmistajien edustajat perehdyttävät henkilökuntaa laitteen käyttöön
tarvittaessa. Hoitomuodon yleistyessä ja siitä saadun käyttökokemuksen myötä hoitohenkilökunnan valmiudet kasvavat kotona alipaineimuhoitoa saavien potilaiden haavan hoidossa ja hoidon ohjaamisessa. Ohjaustilanteen tarkistuslista on hyvä apuväline
hoitajalle erityisesti tilanteissa, jossa alipaineimulaitteen käyttö ja potilaan ohjaaminen
ei ole päivittäistä. Hyvästä potilasohjauksesta huolimatta, voi potilaalle tulla tilanteita, jolloin hän ei tiedä miten toimia. Hoitajan ohjatessa potilasta tulee korostaa, ettei
ole olemassa kysymyksiä, joita ei voi esittää. Selkeät toimintaohjeet ja yhteystiedot
lisäävät potilaan ja mahdollisesti myös omaisten turvallisuuden tunnetta hoidon onnistumisesta kotona.
Castren, H. 2008. Haavahoidon perusperiaatteet. Haava 2, 40-41.
Helovuo, A., Kinnunen M., Peltomaa K. & Pennanen, P. 2011. Potilasturvallisuus.
Helsinki Fioca.
Hietanen, H., Iivanainen, A., Seppänen, S. & Juutilainen, V. 2002. Haava. WS Bookwell Oy. Porvoo.
Iso- Kivijärvi M., Keskitalo O., Kukkola K., Ojala P., Olsbo A., Pohjola M. & Väänänen H. 2006. Hyvä potilasohjaus prosessina. Julkaisussa Lipponen K, Kyngäs H. &
Kääriäinen M.(toim.) Potilasohjauksen haasteet, käytännön hoitotyöhön soveltuvat
ohjausmallit. Pohjois-Pohjanmaan sairaanhoitopiirin julkaisuja 4/2006. Oulun yliopisto.
Jokinen, J J., Sipponen, A., Lohi, J., Salo, H. Haavanhoidon uusia ja vanhoja tuulia.
Lääkärilehti 24/2009 vsk 64. Yleiskatsaus.Tulostettu 15.2.2012.
http://www.fimnet.fi/cgi-cug/brs/artikkeli.cgi?docn=000032309
Juutilainen, V. & Hietanen, H. (toim.) Haavanhoidon periaatteet. 2012. Helsinki: Sanoma Pro Oy
Juutilainen V.10.6.2009. Käypähoito. Haavan alipaineimuhoito, toimintaperiaate ja
toteutus. Tulostettu 15.2.2012.
http://www.kaypahoito.fi/khhaku/PrintArticle?tunnus=nix01332
Juutilainen, V., Vikatmaa, P., Kuukasjärvi, P., Malmivaara, A. Haavan alipaineimuhoidon vaikuttavuus ja turvallisuus. Lääkärilehti 36/2007 vsk 62. Yleiskatsaus. Tulostettu 15.2.2012. http://www.fimnet.fi/cgi-cug/brs/artikkelei.cgi?docn=000028731
Kinetic Consept, Inc. 2011. Internet-sivut.Viitattu 13.3.2013. www.kcimedical.fi/fiFIN/activac-hoitoyksikko
Kyngäs, H., Kääriäinen, M., Poskiparta, M., Johansson, K. & Hirvonen, E. 2007. Ohjaaminen hoitotyössä. Porvoo: WSOY.
Laki potilaan asemasta ja oikeuksista 1992. Saatavissa:http://www.finlex.fi/fi/laki/ajantasa/1992/19920785
Sinisalo, E. 2012 Alipaineimu haavanhoidossa. Opinnäytetyö. Vaasan ammattikorkeakoulu. Sosiaali- ja terveysala, hoitotyön koulutusohjelma.
Solonen, U. 2012. Haavahoitaja. Keski-Suomen Sairaanhoitopiiri, kirurgian poliklinikka. Keskustelu 5.2.2012.
Solonen, U. 2010. Opetusmateriaali. Keski-Suomen sairaanhoitopiiri.
Smith&Nephew RENASYS Negative Pressure Wound Therapy. Käyttöohje.2009.
Terveyden ja hyvinvoinnin laitos 2012. HALO – neuvottelukunnan suositus 3..2.2009.
Haavan alipaineimuhoidon turvallisuus ja vaikuttavuus. Viitattu 6.2.2013.
www.ohtanen.fi/3225.aspx
Terveyden ja hyvinvoinnin laitos 2013. Terveydenhuollon menetelmien arviointi: FINOHTA. Viitattu 6.2.2013.
www.thl.fi/fi_FI/web/organisaatio/rakenne/yksikot/meka/finohta
Vaalasti Annikki 28.7.2007. Alipaineimuhoito kroonisen haavan hoidossa. Näytönastekatsaus. Viitattu 6.2.2013.
http://www.kaypahoito.fi/web/kh/suositukset/naytaartikkeli/tunnus/nak05926
Vänskä, K., Laitinen-Väänänen, S., Kettunen, T. & Mäkelä, J. 2011. Onnistuuko ohjaus? Helsinki: Edita prima.
LIITE1: Tarkistuslista
ALIPAINEIMULAITTEEN KANSSA KOTIUTUVAN POTILAAN OHJAUKSEN TARKISTUSLISTA
Kotiutuspäivä_________________________________________
Potilaan nimi__________________________________________
Potilaalla käytössä oleva
alipaineimulaite_______________________________________________
 Potilaalle annettu kirjalliset alipaineimulaitteen ohjeet
 Potilas saanut ohjausta haavaeritteen tarkkailusta
 Potilas saanut ohjausta haavanhoidosta
 Potilas saanut ohjausta kivunhoidosta
 Potilas saanut ohjausta ravinnon merkityksestä
 Potilas saanut ohjausta liikkumisesta
 Potilas saanut ohjausta päivittäisistä toiminnoista
mm. miten peseytyä alipaineimulaitteen kanssa
 Potilaan omaisille annettu ohjausta potilaan hoidosta
 Potilalle annettu kirjalliset yhteystiedot mihin ottaa yhteyttä jos
ilmenee ongelmia laitteen kanssa
Haavahoito – pikaopas
HOITOHENKILÖKUNNAN AMMA- TILLISET VALMIUDET HAAVAN ALIPAINEIMUHOIDON TOTEU- TUKSEEN PERUSTERVEYDEN-